Białystok
Store norske leksikon,Geografi,Verdens geografi,Europa,Polens geografi
Białystok er en by i Polen, 177 kilometer nordøst for Warszawa, nær grensen til Belarus. Byen har 296 968 innbyggere (2020) og er med dette den største byen i den nordøstlige delen av landet. Białystok er hovedstad i fylket (województwo) Podlaskie.
Byen har stor tekstil-, lær-, næringsmiddel- og metallindustri. Białystok er et jernbaneknutepunkt og har en flyplass. I byen er det er dukketeater fra 1953 og et fylkesmuseum. Den gresk-ortodokse kirken i byen er fra det 16. århundre. Historie Białystok ble grunnlagt i 1320, ble prøyssisk i 1795, russisk i 1807 (Napoleons gave til keiser Aleksander), polsk i 1921, sovjetisk i 1939 og var tysk i perioden 1941–1944.Store deler av byens infrastruktur ble ødelagt under andre verdenskrig, da tyskerne drepte mer enn halvparten av byens befolkning, inkludert alle jødene, som før krigen utgjorde 40 prosent av innbyggerne. Les mer i Store norske leksikon Polen Polens historie